PSD, trollat și de liberali în campania electorală: PNL a înregistrat domeniul de net cu sloganul partidului lui Dragnea

PNL a înregistrat domeniul Romaniameritamaimult.ro, adică exact mesajul de campanie al PSD. Userii care vor să intre pe respectivul domeniu văd un mesaj ironic – ”Error 20-20 / PSD not working”, după care sunt redirecționați automat pe site-ul PNL.

Farsa făcută de PNL vine la scurt timp ce Pro România a trollat bannerele PSD cu mesajul ”Patrioți în Europa. România merită mai mult”, afișând sub ele propriul mesaj: ”Așa e. Fii PRO România!”. Ulterior, USR a venit și el cu bannerul sub cele două ale PSD și Pro România: „Și alege o Românie fără penali și fără hoție.”

Un proiect G4Media.ro – Fundația Konrad Adenauer

#MonitorizareEuroparlamentare